**Okomitiye yAavali/Aatekuli** Eyindilo kaavali/aatekuli oku za kehe mondondo no molukalwa yiiyambele oku kwathela mokomitiyee.

Otwa shambukwa oku mweetela ondunge thaneko yo ku totapo okomitiye yaavali/aatekuli posikola noshowo polukalwa, otatu mu hiya opo mu kuthe ombinga moshitopolwa shika sha simana shelongelo kumwe. Enene dhiladhilo lyokomitiye yaavali/aateku olyo oku nkondopeka omakwatathano pokati kaavali/aatekuli nelelo lyosikola. Ondungethaneko ndjika otayi tothamo elalakano, nokuthikamapo kokomitye ndjika tayi ka kwatelamo aakalelipo ku za kehe mongundu, mwa kwatelwa olukalwa.

1. **Elalakano lyokomitiye yAavali/aatekuli:**

Okomitiye yaavali/aatekuli poSikola yaGems Field yoPaumwene mwa kwatelwa olukalwa, oya dhiladhilwa oku nkondopaleka noku yambulapo onkalo yosikola nga taga etapo omapendulepo netsakanitho lyiilalakanenwa yaalongwa yetu, okomitiye oyi gwanithepo mbika tayi landula:

1. **Okuhwepopaleka Omakwatathano:** Otwa halelela oku kalekapo noku hwepopaleka omakwatathano pokati kaavali/aatekuli nosikola noshowo olukalwa, oku zilila moonkundathana, omagwedhelopo taga tungu, na wuna puna omanyenyeto ga gandjwe nelalakano lyoku tunga.
2. **Oku yambidhidha Eilongo lyondondo yopombanda:** otwa hala oku mona elongo tali yambidhidhwa okuzililia melongelokumwe lyaavali/aatekuli posikola nomolukalwa oku kaleleka elongo lilipondondo yopombanda, iinyangadhalwa ya gwedhwapo tayi yambapaleke eilongo lyaalongwa nokwaandjagakaneka onkalo yomudhingolokoyomolukalwa yikale ombwaanawa.
3. **Oku nkondopaleka elongelokumwe pokati kaavali/aatekuli nosikola nopokati kaavali/aatekuli nolukalwa:** okomitiye ndjika oyilonge oku nkondopaleka elongelokumwe ndika, omolwashoka eidhopomo lyaavali/aatekuli olina oshilonga sha simana meyitulomo lyomulongwa melongo neputudho ewanawa nolyo ngushu.
4. **Okwaandjagakaneka Uukumwe:** Okwiitulamo okwaandjaganeka ombepo yuukumwe, otwa ndhindhilika notweshitseya kutya otuli aantu twaza komahala gayooloka, nomolwashoka otuna omikalo dhoku tala iinima, oonkulunkedhi noonakuziwa dhayooloka. Onkene osha simana okuninga onkambadhala yeandjagakaneko lyuukumwe tashipitile mesimanekathano.
5. **Elalakano-lyatothwamo lyOkomitiye:**
6. **Omauvathano tsokumwe oku pitila mElongelokumwe:** okulongela kumwe nosikola noshowo nolukalwa okuutha omilandu, iiyetwapo niinyangadhalwa tayietitha ehumokomeho ewanawa lyaayehe.
7. **Aakalelipo peha lyaavali/aatekuli:** kehe mondondo otamuzi aavali/aatekuli yaali (2) mbo taya kwathele mokomitye otaya kala haya kwatathana nomu/naakalelipo gwaavali/aatekuli mElelo lyEtonatelo-Nongelo, naavali yaali (2) mokomitiye otaya kwatathana naavali mOkomitye yolukalwa.
8. **Okuyambidhidha shinasha niinyangadhalwa posikola nenge molukalwa:** oshinakugwanithwa sha aanakomitye okuunganeka, okulongekidha nokuyambidhidha iinyangadhalwa yiili noyiili posikola nenge polukalwa mwakwatelwa okugongela iimaliwa, niinyangadhalwa yinasha nomakwathano gomomudhingoloko.
9. **Eyiyambo:** Okomitye otayi kwatele komeho noku etapo oompito dhaavali/aatekuli dhokwiiyamba shoka tashi yambidhidha okuwaadha omalalakano/iizemo mbi atuhe twa halela aanona yetu.

**3. Eholokepo nOshinakugwanithwa shOkomitiye:**

Eholokepo niinakugwanithwa yokomitiye otayi keetwapo kEtonatelo-Nongeleo, elongelo kumwe ndika olya nuninwa opo iiyetwapo yokomitiye yiendele pamwe nomanenedhiladhilo gosikola, omalalakano nemoniko. Otaku tegelelwa opo iilyo mbika yikale hayi gongala lumwe kehe oomwedhi mbali oku kundathana shinasha nomapendulepo gosikola, olukalwa, iinyangadhalwa nomikalo dhagwedhwapo opo iikondo ayihe yikale ya silwa oshimpwiyu.

**4. Elongelo kumwe nOmukuluntusikola:**

Oku nkondopaleka ekwatathano pokati kaavali/aatekuli-sikola nopokati kaavali/aatekuli-nolukalwa okomitiye otayika longele kumwe naakalelipo yaavali/aatekuli mEtonatelo-nongelo lyosikola nolukalwa. Elongelokumwe ndika otali kwatha okukaleka omauyelele gelipuuyelele notaga kwathele oku tsakanitha iiyimati tayilalakanenwa moonkundathana pokati komusindalongo gosikola naavali/aatekuli noshowo olukalwa.

**5. Ehiyo kaavali/aatekuli okwiiyambela okomitiye ndjika:**

Otatu hiya aavali/aatekuli amuhe muna ohokwe neyitulomo okwiiyamba, okuza kehe mondondo nosho wo mba muna aanona yeli molukalwa okwiiyambela okomitiye ndjika. Otamukadhana onkandangala onene yoku gongela omauyelele okuza kaavali/aatekuli paendondo dhaana yeni, okugongala piigongi, oku kutha ombinga momalongekidho nga ga tumbulwa metekelo ***(unene mu 2.c)***